joelniklaus/EU_Wikipedias huggingface dataset:
Aurora (täpsustus)

Aurora on mitme isiku, objekti ja koha nimi:

Aurora, vanarooma mütoloogias koidujumalanna
Aurora, eesnimi
AURORA (õieti Aurora Aksnes), Norra lauljatar
"Aurora", prantsuse kunstniku William-Adolphe Bouguereau õlimaal lõuendil
 Aurora on Makatea saare endine nimi.
Aurora, linn Brasiilias
Aurora, linn Kanadas Ontario provintsis
Aurora, linn Lõuna-Aafrika Vabariigis
Aurora, linn USA-s Colorados
Aurora, linn USA-s Illinoisis
Aurora, linn USA-s Missouris
Aurora, linn USA-s Nebraskas
Aurora, linn USA-s Nevadas

Laevad 
Aurora, Venemaa ristleja
Aurora, kruiisilaev
 Aurora on laeva My Story endine nimi.
Jambol

Jambol (ka Yambol [j'ambol]; bulgaaria keeles Ямбол) on linn Bulgaaria lõunaosas Jamboli piirkonnas Tundzha jõe suudmes.

Linna asutas 293. aastal Rooma keiser Diocletianus ja ta kandis esialgu nime Diospolis.

2020. aasta lõpus oli linnas 64 435 elanikku.

Galerii

Sõpruslinnad 
 Târgu Jiu, Rumeenia
 Villejuif, Prantsusmaa
 Sieradz, Poola
 Iževsk, Venemaa
 Berdjansk, Ukraina
 Edirne, Türgi

Bulgaaria linnad
David Silva

David Josué Jiménez Silva (sündinud 8. jaanuaril 1986 Las Palmas de Gran Canaria linnas) on Hispaania jalgpallur. Ta mängib Hispaania kõrgliiga klubis Real Sociedad poolkaitsjana. 

Silva alustas klubikarjääri Hispaanias Valencias. Aastatel 2010–2020 mängis ta Inglismaa kõrgliiga klubis Manchester City. Ta tuli klubiga Inglismaa meistriks neljal korral. 2017. aastal valiti ta Manchester City aasta jalgpalluriks. Hooaegadel 2011–2012, 2017–2018 ja 2019–20 valiti ta Premier League'i hooaja sümboolsesse koosseisu.

Koondisekarjäär 
Silva tegi Hispaania rahvuskoondises debüüdi 15. novembril 2006 sõprusmängus Rumeenia vastu. Esimese värava lõi rahvuskoondise särgis 22. augustil 2007 sõprusmängus Kreeka vastu.

Hispaania meeskonnas võitis ta kuldmedali 2008. ja 2012. aasta Euroopa meistrivõistlustel ning 2010. aasta jalgpalli maailmameistrivõistlustel.

Ta kuulus Hispaania koondisse veel ka 2014. aasta maailmameistrivõistlustel, 2016. aasta Euroopa meistrivõistlustel ning 2009. ja 2013. aasta FIFA konföderatsioonide karikaturniiril.

Hispaania koondises lõi ta aastatel 2006–2018 kokku 35 väravat, millega ta on paremuselt Hispaania kõigi aegade neljas väravakütt.

2018. aasta augustis teatas ta koondisekarjääri lõpetamisest.

Saavutused 
Valencia
Copa del Rey: 2007–08

Manchester City
Premier League: 2011–12, 2013–14, 2017–18, 2018–19
FA Cup: 2010–11, 2018–19
Football League/EFL Cup: 2013–14, 2015–16, 2017–18, 2018–19, 2019–20
FA Community Shield: 2012, 2019

Viited

Välislingid 

Hispaania jalgpallurid
Valencia CF mängijad
Celta de Vigo mängijad
Manchester City mängijad
Real Sociedadi mängijad
La Liga mängijad
Premier League'i mängijad
Sündinud 1986
Yrjö Leino

Yrjö Kaarlo Leino (28. jaanuar 1897 Helsingi – 28. juuni 1961 Helsingi) oli Soome kommunistlik poliitik, Soome siseminister aastatel 1945–1948.

Yrjö Leino lõpetas Helsingi Normaallütseumi ja 1921. aastal Kurkijoe põllumajanduskooli. 

Seejärel töötas ta 1924. aastani õpetajana Liperi valla põllumajanduskoolis. Ta ostis Kirkkonummi valda talu, kuid temast talupidajat ei saanud ja 1930. aastate alguses müüs ta talu maha.

1930. aastate alguses siirdus ta poliitikasse, olles äärmusvasakpoolne. Aastatel 1935–1938 oli ta Moskva kasuks spioneerimise eest vanglas. Vanglas oli ta veel pärast Talvesõda aastatel 1940–1941.

Pärast 1945. aasta Eduskunna valimisi sai ta Eduskunna liikmeks Kuopio läänist. 17. novembrist 1944 kuni17. aprillini 1945 oli ta Juho Kusti Paasikivi teises valitsuses sotsiaalministriks. Paasikivi kolmandas valitsuses (17. aprillist 1945 – 9. märtsini 1946) oli ta siseminister. Siseminister oli ta ka järgmises, Mauno Pekkala valitsuses (26. märtsist 1946 – 29. juulini 1948), kuid Leino vabastati ametist 22. mail 1948 seoses süveneva alkoholismiga.

Kuna Nõukogude Liit pidas Jätkusõjas osalenud eestlasi (soomepoisse) Nõukogude Liidu kodanikeks, siis Yrjö Leino eestvõtmisel aastal 1947 arreteeriti ja anti aastal 1948 Nõukogude Liidule välja hulk soomepoisse, teiste seas Sven Ise, Paul Alvre, Paul Saar.

27. detsembril 1947 sõitsid Yrjö Leino ja tema tolleaegne elukaaslane Hertta Kuusinen Aerofloti lennuga Moskva lähistele sanatooriumi. Tagasi Soome saabusid nad 11. jaanuaril 1948 Vene erilennukiga. Mõni päev pärast uut aastat Andrei Ždanovi juurde. Kohal olid ka Georgi Malenkov, tõlk ja Soome Kommunistliku Partei tollane peasekretär Ville Pessi. Pärast tõsiseid etteheiteid Soome Kommunistliku Partei viimaseaegse edutu tegevuse kohta, milles ka Yrjö Leinot süüdistati, olevat Ždanov öelnud: "Nõukogude Liidu valitsus on arutanud teie küsimust ja otsustanud, et teie peate lahkuma siseministri kohalt," ja lisanud, et "seejärel tulete Nõukogude Liitu". Nõukogude Liitu ta siiski ei läinud, kuid kohalt pidi ta lahkuma seoses usalduse kaotuse ja süvenenud alkoholismiga.

Isiklikku 
Yrjö Leino oli kolm korda abielus. Esimene abikaasa oli Alli Simola, kellega tal oli ka tütar Lieko Zachovalová (1927–2017), elas Tšehhis. Teine abikaasa oli Ulla Smedberg, kellega tal oli poeg Olle Leino (sündinud 1932, elab Rootsis), kes on kirjutanud raamatud "Kes oli Yrjö Leino" ("Kuka oli Yrjö Leino" / "Vem tackar Yrjö Leino"), Helsingi 1973 ning "Veel üks kiri: Hertta Kuusise dramaatiline elu ja armastus Yrjö Leino vastu" ("Vielä yksi kirje: Hertta Kuusisen dramaattinen elämä ja rakkaus Yrjö Leinoon". Helsinki, 1990). Tema kolmas abikaasa oli Hertta Kuusinen, Otto Wille Kuusineni tütar.

Viited 

Soome poliitikud
Sündinud 1897
Surnud 1961
Shinmoe-dake

Shinmoe-dake ehk Shinmoedake (新燃岳) on tegevvulkaan Jaapanis Kyūshū saare lõunaosas. 

Ta on Kirishima vulkaaniliste mägede gruppi kuuluv kihtvulkaan.

Vulkaani geograafilised koordinaadid on .

Mäe kõrgus on 1421 meetrit. 1239 meetri kõrgusel asub kraatrijärv.

Viimati hakkas vulkaan purskama 19. jaanuaril 2011. 

Purske tulemusena paiskus vulkaaniline tuhk mitme tuhande kilomeetri kõrgusele. Vulkaani ümbrusesse on pääs keelatud. Vulkaani kraatrist lendavate kivide ja tuha tõttu evakueeriti vulkaani ümbruses olevate väikelinnade elanikke, näiteks Miyazaki prefektuuri Takaharu linnast evakueeriti 600 elanikku. Nichinani linnas, mis asub samuti Miyazaki prefektuuris, pidid elanikud tuha tõttu kaitsemaske kandma. Plahvatus lõhkus lähedalasuvas linnas koolides ja teistes avalikes hoonetes rohkem kui 200 akent. Miyazaki linna lennujaam suleti.

Shinmoe-dake vulkaani näidati 1967. aasta James Bondi filmis "Sa elad ainult kaks korda" ("You Only Live Twice"). Filmi järgi asus selle vulkaani sees kurikaela Ernst Stavro Blofeldi peidupaik.

Viited

Välislingid
 Ülevaade 2011. aasta purskest
 Jaapani Shinmoedake vulkaan hakkas purskama, Õhtuleht, 31.01.2011 (fotod ja video)
 Извержение японского вулкана Shinmoedake, dailylife.su, 27.01.2011 (pildid)

Jaapani vulkaanid
Kyūshū
Ühetuhandelised
Eunice Sanborn

Eunice Sanborn (20. juuli 1896 – 31. jaanuar 2011) oli Ameerika Ühendriikide ülipikaealine.

Ta oli üks maailma vanimaid inimesi kuni oma surmani. Ta suri 114 aasta ja 195 päeva vanusena.

Välislingid
"Maailma vanim inimene suri ligi 115-aastasena" Postimees, 01.02.2011

Ameerika Ühendriikide üle 100-aastased
Ülipikaealised
Sündinud 1896
Surnud 2011
Pärnu mälestusmärkide loend

Pärnu mälestusmärkide loend on loetelu Pärnu linnas asuvatest mälestusmärkidest

August Jakobsoni mälestusmärk 
Eesti Vabariigi väljakuulutamise mälestusmärk
Elmar Sauga mootorrataste võidusõidul hukkumise mälestusmärk 
Endla seltsimaja monument
Estonia huku mälestusmärk (Pärnu)
Georg Wilhelm Richmanni ausammas
Iseseisvusmanifesti valmistanud trükikoja mälestustahvel
Johann Voldemar Jannseni mälestusmärk
Kihnu Jõnni mälestusmärk
Küüditamise ohvrite mälestusmärk
Lydia Koidula monument
Mihkel Suigusaare mälestusnurk
Mälestusmärk Eesti kroonile
Mälestusmärk hukatud juudi lastele
Mälestusmärk II maailmasõjas Eesti riikliku iseseisvuse taastamise eest võidelnuile
Nikolai kirikule pühendatud mälestuskivi
Olev Siinmaa bareljeef
Oskar Brackmanni mälestusmärk
Paul Kerese mälestusmärk (Pärnu)
Pärnu kitsarööpmelise raudtee mälestusmärk
Pärnu Vabadussõja mälestussammas
Raimond Valgre skulptuur (Pärnu)
Skulptuuride allee Pärnu rannapargis
Vanapargi monument
Vallikraavivaht. Pärnu Vallikraavis hukkunud viidikate mälestusmärk, skulptor Rait Pärg

 
Eesti loendid
Kummibursera

Kummibursera (Bursera simaruba) on mürripuuliste sugukonda bursera perekonda kuuluv troopilise lehtpuu liik.

Punakaspruuni värvuse tõttu on kummibursera oma levila piires tuntud ka kui "alasti indiaanlane" (hispaania keeles indio desnudo) ning päikesepõletuse tagajärjel kestendava nahaga turisti meenutava koore tõttu "turistipuuna". Ingliskeelsed nimetused gumbo limbo, turpentine tree ja birch-gum osutavad vaigusele ja tärpentinilõhnalisele koorele.

Kirjeldus 

Kummibursera on keskmise suurusega heitlehine või osaliselt igihaljas kiirekasvuline troopiline puu, mis võib kasvada kuni 15,2 m kõrguseks. Massiivsest kuni 0,9 m läbimõõduga tüüakast ja kõverast tüvest hargnevad jässakad ebakorrapärase kujuga oksad. Punakaspruuni kestendavalt koorduva pealiskihi alt paistab oliivroheline või hallikas sile puukoor. Koor on vaigune ja tärpentini meenutava lõhnaga. Liitlehed 10,2–20,3 cm pikkused, 2,5–5,1 cm pikkused lehekesed ovaalsed või süstjad. Lehed langevad varakevadel vahetult enne uute lehtede ilmumist. Õitseb talvel, samal puul on tavaliselt nii isas- kui ka emasõied. Puit on hele, pehme ja kerge.

Levila 
Kummibursera kasvab looduslikult Lõuna-Floridas, Mehhikos, kõikides Kesk-Ameerika maades, Kariibi mere saartel ning Lõuna-Ameerika põhjaosas Guyanas, Venezuelas ja Brasiilias Roraima ja Amazonase osariikides.

Kasutamine 
Ebahariliku, kuid atraktiivse koore ja tüve tõttu on kummibursera linnahaljastuses populaarne varjupuu. Kergesti kasvamaminevaid oksi kasutatakse "elavate" tarade istutamiseks. Vaigust valmistatakse liimi ja värnitsat. Haitilased valmistavad tüvest trumme. Pehme puit on sobilik nikerdamiseks.

Viited 

Mürripuulised
Clive Swift

Clive Swift (9. veebruar 1936 Liverpool – 1. veebruar 2019) oli Inglismaa näitleja.

Teda tuntakse eeskätt Hyacinth Bucketi abikaasa Richard Bucketina komöödiasarjas "Rahu, ainult rahu!". Lisaks on ta mänginud telesarjas "Doctor Who".

Swift oli 1965–1975 abielus romaanikirjanik Margaret Drabble'iga.

Välislingid
Clive Swift andmebaasis IMDb

Suurbritannia näitlejad
Sündinud 1936
Surnud 2019
Frank Churchill

Frank Edwin Churchill (20. oktoober 1901 – 14. mai 1942) oli USA filmihelilooja. 

Ta kirjutas muusika muu hulgas Walt Disney 1937. aasta joonisfilmile "Lumivalgeke ja seitse pöialpoissi". 

Frank Churchill sooritas 14. mail 1942 40-aastasena enesetapu.

Ameerika Ühendriikide heliloojad
Sündinud 1901
Surnud 1942
Nasva sild

Nasva sild on üle Nasva jõe viiv sild Saaremaal. 

Kui 1944. aastal ehitatud ajutine kõrgkastidega puitsild täielikult amortiseerus, ehitati see 1961. aastal ümber raudbetoonsillaks. Patuga pooleks käis liiklus üle selle uue silla valmimiseni, mis ehitati vanast veidi põhja poole. Töö tegid põhiliselt Salme pk. töölised Augustin Õuna brigaadist. Kaevikud kaevati käsitsi punnseinte taga ja kopad väljakaevatud pinnasega tõsteti autokraanaga välja.

Punnseinu tihendati väljastpoolt saepuruga. Naelakast varustati pika varrega ja täideti saepuruga, siis lükati kast mööda punnseina vee alla lahtise poolega vastu seina. Seal, kus punnseinas praegu oli, kandis veevool saepuru prakku ja paisudes sulges selle. Sambad valati kruusbetoonist M-200 ja sildeava killustikbetoonist M-300. Valamist alustati linnapoolsest otsast ja see kestis pideva tööna kaks päeva ning üks öö. Valamistöödel kasutati 200 1. segistit ja segu veeti kohale käsikärudega. Töölisi toodi valamisele abiks Kuressaare ja Kihelkonna piirkonnast. Töid juhatas üldiselt Alfred Kaimer, kuid algul oli meistrina abiks ka Ain Randma. Tsooniinseneridest olid kohal V: Truu ja I. Sirel.

Eesti sillad
Shirley Stelfox

Shirley Stelfox (11. aprill 1941 Dukinfield – 7. detsember 2015 Yorkshire Dales) oli Inglismaa näitleja.

Teda tunti eeskätt Edna Birchina Briti draamasarjas "Emmerdale", kus ta mängis alates 2000. aastast. Lisaks mängis ta komöödiasarjas "Rahu, ainult rahu!".

Stelfox oli 1979–1997 abielus näitleja Don Hendersoniga, kes suri aastal 1997.

Välislingid 
Shirley Stelfox andmebaasis IMDb

Suurbritannia näitlejad
Sündinud 1941
Surnud 2015
Diego Forlán

Diego Forlán Corazo (sündinud 19. mail 1979 Montevideos) on endine Uruguay jalgpallur, ründaja.

Klubikarjäär
Forlan alustas karjääri Independientes ja aastal 2002. läks ta Manchester Unitedisse. Inglismaa Premier League'i klubis mängis Forlán kokku kaks ja pool hooaega, lüües liiga 63 mängus kokku 10 väravat. Manchester Unitedi mängijana tuli Forlán hooajal 2002–2003 Inglismaa meistriks.

2004. aasta suvel siirdus Forlán Hispaania Primera Divisióni. Esimeseks klubiks oli Villarreal, 2007. aastast aga mängis ta Madridi Atléticos. UEFA Euroopa Liiga 2009–2010 finaalmängus Fulhami vastu lõi Forlán kaks väravat aidates Atlético 2:1 võiduni.

2011. aasta suvel kolis Forlán Itaalia klubisse Milano Internazionale. Ühe aasta pärast sõlmis Forlán lepingu Brasiilia jalgpalliklubiga Internacional. 2014. aasta jaanuaris liitus ta Jaapani klubiga Cerezo Osaka. Karjääri lõpetas ta 2018. aastal Hongkongi klubis Kitchee.

Forlán on pälvinud kaks Euroopa jalgpalliauhinda – Pichichi trofee (2 korda) ja Euroopa Kuldse saapa (2 korda).

Rahvuskoondise karjäär
Uruguay rahvuskoondises sai Forlán tõeliseks liidriks. Ta lõi 31 väravat 83 mängus. Üks värav tuli 2002. aasta maailmameistrivõistlustel, 2010. aasta turniiril lõi ta 5 väravat ja sai auhinna Kuldne Pall, mis antakse hääletuse põhjal turniiri parimale jalgpallurile. Kuldse saapa sai siiski Saksamaa ründaja Thomas Müller, kes samuti lõi 5 väravat, aga andis ka 3 resultatiivset söötu.

11. märtsil 2015 andis Forlán teada, et tema enam Uruguay rahvuskoondises ei mängi. Forlán esindas Uruguayd 112 mängus, lüües kokku 36 väravat.

Isiklikku
Forláni isa oli jalgpallur São Paulo FC-s (1970–1975) ja Uruguay rahvusmeeskonnas 1966. (ei saanud mänguaega) ja 1974. aasta jalgpalli maailmameistrivõistlustel. Forláni vanaisa Juan Carlos Corazo oli jalgpallur klubis Independiente Argentinas.

Viited

Välislingid 

Uruguay jalgpallurid
Manchester United FC mängijad
Villarreal CF mängijad
Madridi Atlético mängijad
Milano Internazionale mängijad
Sport Club Internacionali mängijad
Premier League'i mängijad
La Liga mängijad
Serie A mängijad
Sündinud 1979
Paide linna staadion

Paide linna staadion on mitmeotstarbeline staadion Paides, jalgpalliklubi Paide Linnameeskond kodustaadion.

Staadioni kõrval asub ka kunstmuruväljak.

Välislingid
Paide linna staadion sai veerand tuhat pealtvaatajat mahutavad tribüünid
Paide linnastaadioni info

Paide ehitised
Eesti staadionid
Paide sport
Eesti jalgpallistaadionid
Tööandja

Tööandja on ettevõte, asutus või üksikisik, kellele töövõtja teeb tasu eest tööd. Õigusleksikoni järgi on tööandja "töölepingu pool, kelle juhtimisel ja korralduste alusel kohustub töötaja tegema tema määratud tööd".

Viited

Tööõigus

en:Employer
RBS 15

RBS 15 (Robotsystem 15) on lase-ja-unusta pind-pind või õhk-pind laevatõrjerakett. Uuem versioon Mk. III on võimeline ründama maismaa sihtmärke. Raketi on välja töötanud Rootsi ettevõtte SAAB AB tütarfirma Saab Bofors Dynamics.

Laske- ja lahingumoon
Raymond Chandler

Raymond Chandler (23. juuli 1888 – 26. märts 1959) oli iiri–ameerika kirjanik ja stsenarist, kes sai tuntuks karmi stiili (hard-boiled) kriminaalromaanidega. Chandlerit peetakse Dashiell Hammetti mantlipärijaks. 

Tema teoste kuulsaim detektiiv on Philip Marlowe.

Elulugu 
Iiri päritolu Raymond Chandler sündis 1888. aastal Chicagos. Kui poiss oli seitsmeaastane, läksid vanemad lahku. Koos emaga koliti algul Iirimaale ja hiljem Londonisse. Hariduse omandas Dulwichi kolledžis. Noormees ei võtnud kooliskäimist kuigi tõsiselt, veetes selle asemel lõbusalt aega Pariisis ja Münchenis. Sel ajal tegi Chandler esimesi luulekatsetusi ning kirjutas ka mitmele ajakirjandusväljaandele retsensioone ja kriitikat. Admiraliteedis aasta jagu ametnikuna töötanud Raymond Chandler tegi oma elus pöörde, siirdudes 23-aastaselt üle ookeani Los Angelesse. Pärast Esimest maailmasõda pidas mees mitut ametit, kuid süvenev alkoholiprobleem muutis elu üha keerulisemaks. Suures rahahädas hakkas kirjanik 1930. aastate algul kirjutama põnevus- ja kriminaaljutte. 1938. aastal valmis 50-aastasel kirjanikul esimene kriminaalromaan "Sügav uni", kus tegutseb terava õiglustundega detektiiv Philip Marlowe.

Eestikeelsed väljaanded 
 "Sügav uni" – The Big Sleep, 1939; eesti keeles: Olion 1992
 "Hüvasti, mu arm" – Farewell, My Lovely, 1940; eesti keeles: Katariina 1998
 "Kõrge aken" – The High Window, 1942; eesti keeles: Katariina 1999
 "Naine järves" – The Lady in the Lake, 1943; eesti keeles: Eesti Raamat 1982 sarjas "Mirabilia"
 "Väike õeke" – The Little Sister, 1949; eesti keeles: Katherine 1995
 "Pikk hüvastijätt" – The Long Goodbye, 1953; eesti keeles: Varrak 1992. Aastal 1955. võitis teos Edgar Allan Poe auhinna parima romaani kategoorias.
 "Tagasi minevikku" – Playback, 1958; eesti keeles: Katariina 1999

Viited

Kirjandus 
 Harald Peep. (1996). Kes kirjutavad krimisid? Rmt.Kolm laipa, kõik surnud. Ilmamaa. Lk 58-59
 Simon Beesley; Sheena Joghing. (2000). Eradetektiivid. Rmt. 20. sajandi kirjandus. Varrak. Lk 140

Välislingid 
 Järjejutt: Raymond Chandler. Kuldkala. I osa. Jutustust loeb näitleja Hans Kaldoja. ERR 2008
 Raymond Chandler. Kirjasto.sci.fi
 Krista Kaer. Nukker detektiiv hirmsas ja ilusas maailmas. Varrak. Raamat, 4 (39) 23. aprill 2009. Lk 4

Ameerika Ühendriikide kirjanikud
Ameerika Ühendriikide stsenaristid
Ameerika Ühendriikide kriminaalkirjanikud
Sündinud 1888
Surnud 1959
Blur

Blur on Inglismaa pop- ja rokkansambel, mis asutati 1988. aastal Londonis. 

Bändi kuuluvad laulja Damon Albarn, bassist Alex James ja kitarrist Graham Coxon, hiljem liitus trummar Dave Rowntree, kelle isa oli olnud BBC-s The Beatlesi helimees. Bänd kandis alguses Seymouri nime. 

Blur viljeles algselt nn Madchesteri ansamblite Stone Rosese ja Happy Mondayse ning shoegaze'i mõjudega muusikat. 

Mõningase tuntuse saavutas bänd teise singliga "There's No Other Way" ja esikalbumiga "Leisure", mis ilmusid aastal 1991. Briti tabeli tippu ja tõelise läbilöögini jõudis bänd alles kolmanda albumiga "Parklife" aastal 1994. Selleks ajaks oli ansambli muusikast saanud irooniline, camp-maiguline popp, millest paistsid eeskujudena läbi The Beatles, The Small Faces, The Kinks, XTC, The Jam ja Madness. Tänu "Parklife'i" menule sai Blurist konkurent Oasisele, kellega nad mõnda aega parima britpop-bändi tiitli pärast võistlesid. Pärast vähem eduka "The Great Escape'i" ilmumist aastal 1995 eemaldus ansambel oma lõpule lähenevast britpop'ist. 

Uue eduni jõudis bänd 1997. aastal ilmunud viienda albumiga "Blur", milles avaldusid USA alternatiivroki (Pavement, Sonic Youth) ning lo-fi mõjud. Stiilimuutus tõi kaasa ka mõningase edu USA-s, mis vähemal määral jätkus järgmise, eksperimentaalse, gospelimõjulise albumiga "13", mis ilmus kaks aastat hiljem, aastal 1999. 2003. aastal ilmus neil elektrooniline album "Think Tank" ja 2015. aastal ilmus neil album "The Magic Whip".

Diskograafia 

 "Leisure" (1991)
 "Modern Life Is Rubbish" (1993)
 "Parklife" (1994)
 "The Great Escape" (1995)
 "Blur" (1997)
 "13" (1999)
 "Think Tank" (2003)
 "The Magic Whip" (2015)

Suurbritannia ansamblid
Surnulava

Surnulava (ka lautsi) oli pakkudele või pinkidele asetatud laudadest endisaegne rajatis, millele pandi pestud ja riietatud 
surnu, kes jäi sinna lamama kuni kirstupanekuni. Laudasid asendas mõnikord ka vankriredel. 

Lautsi kaeti õlgede ja linadega, selle alla asetati jaheduse hoidmiseks liiva, mättaid, mulda või maakive. Pärast matust pesti nii lauad kui linad puhtaks.

Setud asetasid surnu seinapingile nii, et selle pea oli pühasekapi poole. Lautsiks oli neil lattidest ja pulkadest raam, millel surnu kanti matustel kuni külapiirini. Setud jätsid lautsi kõdunema ristipuu alla või põletasid ära.

Viited

Välislink 
Lautsi, Eesti Rahva Muuseum

Matmiskombed
Orlando Magic

Orlando Magic on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab oma kodumänge Amway Centeris.

Ajalugu 
1989. aastal Orlandos asutatud klubi eest on NBA suurimatest tähtedest mänginud Shaquille O'Neal, Penny Hardaway, Grant Hill, Tracy McGrady ja Dwight Howard.

Orlando Magic on 31 hooaja jooksul pääsenud NBA väljalangemismängudele 16 korda, jõudes 1995. ja 2009. aastal ka NBA finaali. Kui 1995. aastal kaotati 0 : 4 Hakeem Olajuwoni juhitud Houston Rocketsile, siis 2009. aastal tunnistati 1 : 4 Kobe Bryanti ja Los Angeles Lakersi paremust.

Mängijad hooajal 2020/2021 
 Al-Farouq Aminu
 Cole Anthony
 Dwayne Bacon
 Mohamed Bamba
 Khem Birch
 Michael Carter-Williams
 Gary Clark
 James Ennis III
 Evan Fournier
 Markelle Fultz
 Aaron Gordon
 Jonathan Isaac
 Chuma Okeke
 Terrence Ross
 Nikola Vučević

Endised tuntumad mängijad 
 Shaquille O'Neal
 Penny Hardaway
 Grant Hill
 Tracy McGrady
 Dwight Howard
 Hedo Türkoğlu
 Vince Carter
 Gilbert Arenas

Välislingid 
 Orlando Magic

NBA korvpalliklubid
Orlando
P-lained

P-lained ehk primaarlained ehk pikilained on seismiliste lainete liik ja üks kehalainete liikidest. Nad tekivad maavärina käigus elastsete pingete vabanemisel ja levivad keskkonda liikumise suunas kokkusurutavate ja väljavenitavate impulssidena. 

P-lained on kõige kiiremini levivad seismilised lained (kiirus kuni 13 km/s). Nad levivad nii tahkistes kui ka vedelikes. P-lained tekitavad maapinnas väikeseid muutuseid.

Seismoloogia

da:P-bølger
Laine Tüüts

Laine Tüüts (aastani 1947 Laine Muinaste; 25. mai 1925 Tartu – 21. jaanuar 2011 Tartu) oli eesti sportlane ja spordipedagoog. 

Ta tuli Eesti meistriks iluvõimlemises ja viievõistluses, töötas TRÜ ja EPA õppejõuna ning Tartu 3. Keskkooli kehalise kasvatuse õpetajana.

Tema abikaasa oli eesti kergejõustiklane, treener, sporditegelane ja jurist Heldur Tüüts.

Eesti iluvõimlejad
Eesti spordipedagoogid
Eesti kehalise kasvatuse õpetajad
Sündinud 1925
Surnud 2011
Harri Niidre

Harri Niidre (25. mai 1923 Iisaku – 31. jaanuar 1950 Oonurme) oli Eesti Leegioni ohvitser ja metsavend, kes hukkus metsas tehtud haarangu tagajärjel.

Harri Niidre võitles Eesti SS-vabatahtlike brigaadi 1. rügemendi 1. pataljoni 4. kompanii 1. rühma ülemana. 

Pärast sõjategevust Eestis 1944. aastal jäi metsavennaks. Kui NKVD tegi Oonurme küla lähedal metsas haarangu, lasi Niidre ennast ise maha, et mitte sattuda nõukogude julgeolekumeeste kätte.

Viited 

Eesti metsavennad
Eesti väejuhid
Eesti sõjaväelased Saksa sõjaväes Teises maailmasõjas
Raudristi kavalerid
Sündinud 1923
Surnud 1950
Oklahoma City Thunder

Oklahoma City Thunder on USA korvpalliklubi, mis mängib korvpalliliiga NBA läänekonverentsi loodedivisjonis. Oma kodumänge peab klubi Chesapeake Energy Arenal.

Ajalugu
Klubi asutati 1967. aastal Seattle'is, kus tegutses nime all Seattle SuperSonics üle 40 aasta. 2008. aastal koliti Oklahoma Citysse ja sellest ajast kannab klubi oma praegust nime Oklahoma City Thunder.

Seattle SuperSonics on NBA finaalis mänginud kolm korda ning tuli 1979. aastal ka NBA meistriks. Uue nime all on klubi parimaks saavutuseks 2012. aasta finaal, kus alistuti 1 : 4 Miami Heatile. Divisjoni võitjaks on klubi tulnud 11 korral, konverentsi parimaks neljal korral (1978, 1979, 1996, 2012).

Mängijad hooajal 2020/2021

Trevor Ariza
Darius Bazley
Hamidou Diallo
Luguentz Dort
Shai Gilgeous-Alexander
George Hill
Al Horford
Justin Jackson
Ty Jerome
Théo Maledon
Svjatoslav Mihhailjuk
Darius Miller
Mike Muscala
Aleksej Pokuševski
Isaiah Roby
Kenrich Williams

Väljapaistvad endised mängijad
 Shawn Kemp
 Gary Payton
 Rashard Lewis
 Ray Allen
 Russell Westbrook
 Kevin Durant
 James Harden
 Serge Ibaka

Igavikustatud numbrid
Mängijad, kelle numbriga särgi on Oklahoma City Thunder igavikustanud.

Välislingid 
 Oklahoma City Thunder
 Oklahoma City Thunder Basketball-Reference.com

 
NBA korvpalliklubid
Oklahoma City
Disko

Disko on üritus plaadimuusikaga või tantsuõhtu plaadimuusika saatel. See on toonud kaasa uue muusikastiili (diskomuusika) ja tantsustiili (diskotants).

Sõna "disko" pärineb ingliskeelsest sõnast disc 'heliplaat (plaat, ketas)'. Kohti, kus tantsuansamblite asemel mängitakse tantsuks plaadimuusikat, nimetatakse diskoteekideks. Diskoteegis kujunes oluliseks õhtujuhiks isik – diskor (ingl disc jockey ehk DJ) –, kes valis ja mängis tantsuks plaate ning täitis pause.

Disko võib olla ka plaadikuulamisüritus ilma tantsuta.

Viited

Välislingid
"Otepää peab Eesti diskotegemise 40.ndat aastapäeva" Otepää.ee, 4. detsember 2012.

Muusika
Meelelahutus
Jude Law

David Jude Heyworth Law (sündinud 29. detsembril 1972) on inglise näitleja, filmiprodutsent ja -režissöör.

Jude Law sündis Londoni lõunaosas Lewishamis õpetajate Peter Law ja Margaret Heyworthi teise lapsena. Ta alustas näitlemist 1987. aastal ja sai oma esimese televisioonirolli aastal 1989. 1999. aastal nomineeriti ta parima kõrvalosatäitja Oscarile rolli eest Anthony Minghella filmis "The Talented Mr. Ripley". 2000. aastal sai ta sama rolli eest parima kõrvalosatäitja BAFTA auhinna. 2003. aastal nomineeriti ta parima meespeaosatäitja Oscarile rolli eest Minghella filmis "Cold Mountain".

Osaline filmograafia

Viited

Suurbritannia näitlejad
Inglismaa inimesed
Sündinud 1972
Charlotte Hornets

Charlotte Hornets on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab oma kodumänge Spectrum Centeris. Klubi enamusomanik on Michael Jordan.

Ajalugu 
Charlotte Hornets asutati 1988. aastal. 2002. aastal kolis klubi Charlotte'i linnast New Orleansi ning seetõttu asutati 2004. aastal Charlotte'is uus klubi, mis sai nimeks Charlotte Bobcats. Kui New Orleansis tegutsev klubi võttis uueks nimeks New Orleans Pelicans, naasis Charlotte'is tegutsev klubi 2014/15. hooajal nime juurde Charlotte Hornets ning võttis üle aastate 1988–2002 õigusliku järjepidevuse.

Meeskonna edukamad hooajad jäävad 1990. aastatesse ja 2000. aastate algusesse, kui pääseti kokku neljal korral idakonverentsi poolfinaali.

Mängijad hooajal 2020/2021 
 LaMelo Ball
 Bismack Biyombo
 Miles Bridges
 Vernon Carey jr
 Devonte' Graham
 Gordon Hayward
 Caleb Martin
 Cody Martin
 Jalen McDaniels
 Malik Monk
 Nick Richards
 Terry Rozier
 P. J. Washington
 Cody Zeller

Endised tuntumad mängijad 
 Dell Curry
 Larry Johnson
 Alonzo Mourning
 Glen Rice
 Muggsy Bogues
 Gerald Wallace
 Emeka Okafor
 Kemba Walker

Välislingid
Charlotte Hornets

NBA korvpalliklubid
Charlotte
Põhja-Carolina
Meistriliiga 2011

Meistriliiga 2011 oli Eesti jalgpalli kõrgliiga Meistriliiga hooaeg, mis algas 5. märtsil ning lõppes novembris 2011.

Hooaja eel
Tiitlikaitsjana alustab hooaega FC Flora. Esiliigast tõusis kõrgliigasse Lasnamäe Ajax, asendades viimaseks jäänud Kohtla-Järve Lootust. FC Flora andis tütarklubi Viljandi Tuleviku kohaliku võimu kätte, mistõttu alustab Tulevik mängimist II liigast ning ajutiselt jätkab kõrgliigas mängu vastloodud FC Viljandi.

Meeskonnad

Treenerivahetused
 Ajax: Andrei Borissov → Andrei Šapovalov (1. jaanuar)
 Trans: Aleksei Jagudin → Juri Svirkov (3. veebruar – Transi abitreener Jagudin asendas eelmist võistkonna peatreenerit Valeri Bondarenkot)
 Ajax: Andrei Šapovalov → Boriss Dugan (10. juuli 2011)
 Levadia: Aleksandr Puštov → Sergei Hohlov-Simson (26. juuli)
 Tammeka: Marko Kristal → Kristjan Tiirik (15. september)
 Levadia: Sergei Hohlov-Simson → Marko Kristal (29. november)

Liiga tabel

1  Eesti Karikas 2011/12 võitja (FC Levadia) kvalifitseerus UEFA Euroopa Liiga 2012–2013 esimene kvalifikatsiooni ringi.
(C) = Meister; (R) = Kukkus madalamasse liigassee; (P) = Edutatud; (O) = Üleminekumängude võitja;

Meistriliiga üleminekumängud
Hooaja lõpus osalevad Meistriliiga 9. koht ja Esiliiga 2011 2. koht üleminekumängudel, kahe mängu kokkuvõtte võitja mängib tulevasel aastal Meistriliiga 2012 ja kaotaja Esiliiga 2012.

FC Kuressaare säilitas oma koha Meistriliigas, võites kahe mängu kokkuvõttes 5:1.

Mängutulemused
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.

|-
|

Hooaja esimene pool

Allikas: Eesti Jalgpalli Liit
1Kodu meeskond on vasakus tulbas
2Sillamäe Kalev võitis kohtumise 2:0 kuid protokolli läheb 2:-, sest Paide vahetas väljakule protokolli kandmata mängija Mait Nõmme.
Värvid: Roheline = Kodu meeskonna võit; Kollane= viik; Punane = võõrsil meeskonna võit.
|

Hooaja teine pool

Allikas: Eesti Jalgpalli Liit
1Kodu meeskond on vasakus tulbas
2Originaalne tulemus oli 0:2, kuid Kuressaare sai kirja 0:- võidu kuna Levadia kasutas keelustatud mängijat.
Värvid: Roheline = Kodu meeskonna võit; Kollane= viik; Punane = võõrsil meeskonna võit.
|}

Parimad väravakütid

Ülekanded
TV6 teeb 31 kohtumisest otseülekande.

Vaata ka
Esiliiga 2011
II liiga 2011
III liiga 2011
IV liiga 2011

Viited

Meistriliiga hooajad
2011. aasta Eesti spordis
FC Viljandi

FC Viljandi oli 2011. aastal loodud jalgpalliklubi, mis täitis tühimiku Meistriliigas seoses Viljandi JK Tuleviku lahkulöömisega Tallinna FC Florast ning tippseltskonda pürgimisega II liigast. Võistkonna kodustaadion oli Viljandi linnastaadion, mis mahutab 1006 pealtvaatajat. Peatreeneriks oli mitmeid Tallinna FC Flora tütarklubisid juhendanud Zaur Tšilingarašvili. Klubi tuumik koosnes peamiselt 2010. aastal Viljandi JK Tulevikus mänginud mängijatest. 

FC Viljandi oli Mulgimaa jalgpalli esindusmeeskonnaks n-ö üleminekuperioodiks, kuni Viljandi JK Tulevik jõudis tagasi tippjalgpalli. FC Viljandi lõpetas tegevuse pärast 2012. aasta hooaega seoses Viljandi JK Tuleviku Esiliigasse tõusmisega.

FC Viljandi varasemad liigahooajad

Mängijad
8. juuli 2012 seisuga.

Vaata ka
 FC Bestra

Viited

Välislingid
Klubi koosseis 2011 hooajal

Viljandi
 
Viljandi maakonna jalgpalliklubid
2011. aasta Eesti spordis
Aino Kosk-Schmidt

Aino Kosk-Schmidt (ka Aino Kosk-Smitt; sünninimi Aino Schmidt; aastast 1949 Atkins; 14. juuni 1915 Kaluga – 13. märts 1966 London) oli eesti tarbekunstnik.

Ta õppis Elfriede Lenderi Tütarlaste Eragümnaasiumis ja aastatel 1930–1936 Riigi Kunsttööstuskooli tekstiiliosakonnas, mille lõpetas rakenduskunstnikuna tekstiili- ja pitsitöö alal.

Tema kavandite alusel on valminud altari- ja kantslikatted EELK Tallinna toomkirikusse, Tallinna Kaarli kirikusse ning Petseri Peetri kirikusse.

Ta oli Rakenduskunstnike Ühingu ning E.E.L.K. mälestuslehtede ja kaunistuste komisjoni liige.

1944. aastal lahkus ta Saksamaale.

Ta on kujundanud ja illustreerinud kaks Aleksander Hinno raamatut.

Viited

Välislingid
 Marju Raabe. Aino Schmidti valmistatud altari- ja kantslikatted Tallinna Kaarli kirikus
 Marju Raabe Aino Schmidt 100
 Marju Raabe Aino Schmidt – tema pere ja saatus

Eesti tarbekunstnikud
Eesti tekstiilikunstnikud
Sündinud 1915
Surnud 1966
Remi Milk

Remi Milk (18. juuli 1920 Tallinn – 5. august 2011 Trosa, Södermanlandi lään, Rootsi) oli endine Eesti sõjaväelendur (leitnant), hiljem metsavend; sõja lõpus ülendati ülemleitnandiks. Kuulus korp! Sakalasse.

Ta lõpetas aastal 1938 Tallinna Linna Poeglaste Kommertsgümnaasiumi. Pärast gümnaasiumi lõpetamist ja vastuvõtukatsete edukat sooritamist asus lenduriõpilasena sõjaväeteenistusse sõjaväe lennukoolis Maarjamäel. Pärast lennukooli lõpetamist 1940. aasta sügisel jäi ta kutselise sõjaväelendurina tegevteenistusse Õhukaitses kuniks Nõukogude okupatsioonivõimud selle likvideerisid. Pärast seda jätkas ta teenistust lennueskadrillis Jägalas.

Milk on Rootsis ilmuvas Eesti Päevalehes ja Torontos ilmuvas ülemaailmses Eesti sõjameeste ja vabadusvõitlejate häälekandjas Võitleja kajastanud Kuusalu "Lendurite kivi" mälestusüritusi ning Kuusalu Muinsuskaitse Seltsi tegevust laiemalt. Nende artiklite kirjutamise ajal elas ta juba Rootsis.

Tunnustused 
Raudrist II klass
Raudrist I klass
veebruar 2005 Kotkaristi teenetemärk V klass

Viited

Välislingid 
http://isik.tlulib.ee/index.php?id=962
Ohvitseride andmekogu

Eesti sõjaväelased
Eesti lendurid
Eesti lennundustegelased
Sonderstaffel Buschmanni koosseis
Eesti metsavennad
Eesti raadioamatöörid
Raudristi kavalerid
Kotkaristi V klassi teenetemärgi kavalerid
Korporatsioon Sakala liikmed
Sündinud 1920
Surnud 2011
Svetlana Ivnitskaja

Svetlana Ivnitskaja (14. detsember 1956 Petserimaa – 2. september 2017 Tallinn) oli Eesti kodanik, kes kandideeris mitmetel valimistel üksikkandidaadina.

Ivnitskaja alustas õpinguid Viljandis, hiljem õppis Tallinna 2. tehnikakoolis. Ta on töötanud telefonirikete dispetšerina.
 
Ta kandideeris 2011. aasta Riigikogu valimistel üksikkandidaadina ning sai 16 häält. Varasematel 2007. aasta Riigikogu valimistel kogus Ivnitskaja üksikkandidaadina 27 häält. 1996. aasta presidendivalimistel soovis ta samuti osaleda, kuid teda ei registreeritud kandidaadiks.

Ivnitskaja kandideeris 2014. aasta Euroopa Parlamendi valimisel ja sai 169 häält. Tema valimisplatvormiks oli seista kodanikupalga, kõigi maksude kaotamise ja armee laialisaatmise eest. Euroopa Liidu eelarvet tuleks tema arvates suurendada raha juurdetrükkimise teel. Teda tutvustanud ERRi klipp osutus üheks enim tähelepanu pälvinud videoks eurovalimiste portaalis ning kogus 70 000 vaatamist.

Ivnitskaja kandideeris üksikkandidaadina ka 2015. aasta Riigikogu valimistel ja sai 46 häält.

Viited

Välislingid 
 Madis Jürgen. Europarlamendi valimiste populaarne kandidaat: kaotame kõik maksud! Eesti Ekspress, 7. mai 2014
 Merje Pors. Valimisteks on end üles seadnud 12 üksikkandidaati Postimees, 19. jaanuar 2011
Недовольных призывают присоединиться к протесту rus.DELFI.ee, 3. aprill 2009

Eesti poliitikud
Sündinud 1956
Surnud 2017
Andres Ergma

Andres Ergma (sündinud 14. oktoobril 1946 Paides) on Eesti ettevõtja.

Ta lõpetas aastal 1977 Tallinna Polütehnilise Instituudi tööstuse planeerimise erialal.

Ergma on Eesti Pensionäride Ühenduste Liidu juhatuse esimees ja Eesti Vanavanemate Ühingu juht. 

Ta oli 2002–2009 Rahvaliidu liige. Ta kandideeris 2011. aasta Riigikogu valimistel üksikkandidaadina ja sai 70 häält.

Välislingid 
 VVK, Riigikogu valimised 2011: Andres Ergma

Eesti ettevõtjad
Sündinud 1946
Anne Eenpalu

Anne Eenpalu (sündinud 31. jaanuaril 1954 Andrejevkas Tomski oblastis) on Eesti poliitik.

Ta lõpetas 1983. aastal Leningradi Kõrgema Kultuurikooli metoodik-lavastajana. Aastatel 1983–1984 töötas Eesti Riiklikus Filharmoonias tõsise muusika kontsertide korraldajana. Aastatel 1984–1994 töötas ta teadustajana Eesti Raadios.

Alustas 1990. aastal võitlust perekonna Hellema talu tagasisaamise nimel. Ajalooline Hellema talu Arukülas Harjumaal on nüüdseks üles ehitatud ja poeg Ivo Eenpalu kasvatab ümberkaudsetel põldudel vilja.

Ta oli aastatel 1998–2002 Kodutütarde organisatsiooni peavanem.

Alates 1988. aastast korraldab ta küüditatutele mälestusseisakuid Leinava Linda kuju jalamil Toompea nõlval Tallinnas. Leinaseisakud toimuvad 14. juuni 1941. aasta ja 25. märtsi 1949. aasta küüditamisohvrite mälestuseks.

2018. aastal valiti Anne Eenpalu aktsiooni "Sajandi 100 arukülalast" raames toimunud rahvaküsitluse tulemusel viimase saja aasta saja meeldejäävama arukülalase hulka.

Poliitiline tegevus
Ta on kuulunud Vabariiklaste Koonderakonna, hiljem ka Õigusvastaselt Represseeritute Rahvusliku Erakonna juhatusse.

Ajavahemikul 25. juuli 1997 kuni 1. mai 2005 kuulus ta Põllumeeste Kogusse ja oli ka sealse juhatuse liige.

Ajavahemikul 8. mai 2006 kuni 1. jaanuar 2009 kuulus ta Keskerakonda, kus ta korraldas kultuurilisi üritusi.

2011. aasta Riigikogu valimistel kandideeris ta üksikkandidaadina ja kogus 100 häält.

5. novembrist 2012 on ta Isamaa ja Res Publica Liidu liige.

Tunnustus
2008 kodanikupäeva aumärk
2020 Raasiku valla aukodanik

Isiklikku
Anne Eenpalu on Kaarel Eenpalu tütretütar.

Tema poeg on põllumajandustegelane Ivo Eenpalu.

Viited

Eesti Vabaduspartei – Põllumeeste Kogu poliitikud
Eesti Keskerakonna poliitikud
Isamaa ja Res Publica Liidu poliitikud
Eesti Rahvusliku Erakonna poliitikud
Sündinud 1954
Sajandi 100 arukülalast
Ainehulk

Ainehulk on füüsikaline suurus, mis iseloomustab aine kogust osakeste arvu järgi. Ainehulga tähis on  ja mõõtühik mool (mol).

Ainehulk on üks seitsmest Rahvusvahelise suuruste süsteemi põhiühikust ja vastamalt mool üks seitsmes SI-süsteemi põhiühikust.

Ainehulk 1 mool (= 1 mol) sisaldab Avogadro arvuga () kindlaks määratud arvu osakesi.

Arvutamine

Massi järgi
Et leida ainehulka  (moolides) massi järgi, tuleb vaadeldava ainekoguse 
mass  jagada molaarmassiga:

.

Näide.  Vee (H2O) molaarmass on 16 + 2 = 18 g mooli kohta. Siis näiteks  90 grammile vastab ainehulk 
 .

Ruumala järgi
Ideaalgaasi 1 mool võtab normaaltingimustel enda alla mahu (ruumala)  l/mol (liitrit mooli kohta). Seda mahtu nimetatakse molaarruumalaks.

Et leida ainehulka (moolides) ruumala järgi, tuleb aine ruumala  jagada molaarruumalaga :

.

Näide. Arvutame, mitu mooli vastab 5 liitrile (= 5 dm3) hapnikule:
 .

Osakeste arvu järgi
Et leida ainehulka (moolides) osakeste (molekulide, aatomite) etteantud arvu järgi, tuleb aine osakeste (molekulide, aatomite) arv   jagada Avogadro arvuga:

.

Näide. Antud on osakeste arv . Sellele vastab moolide arv
 .

Vaata ka
Füüsikaliste suuruste loend

Füüsikalised suurused
Keemia
Ragnar Nurmik

Ragnar Nurmik (sündinud 8. detsembril 1975 Tallinnas) on Eesti kodanik, kes kandideeris 2011. aasta Riigikogu valimistel üksikkandidaadina ja sai 43 häält.

Ta on lõpetanud Olustvere Kõrgema Põllumajanduskooli agronoom-talujuhi erialal 1996. Ta on alates 1999. aastast Sotsiaaldemokraatliku Erakonna liige.

Välislingid 
 VVK, Riigikogu valimised 2011: Ragnar Nurmik

Eesti inimesed
Sündinud 1975
Priit Tammeraid

Priit Tammeraid (sündinud 29. detsembril 1978 Tallinnas) on Eesti kodanik, kes kandideeris 2011. aasta Riigikogu valimistel üksikkandidaadina ja kogus 163 häält.

Ta on 2004. aastal lõpetanud Tallinna Tehnikaülikooli energeetika erialal.

Välislingid 
 VVK, Riigikogu valimised 2011: Priit Tammeraid

Eesti insenerid
Tallinna Tehnikaülikooli vilistlased
Sündinud 1978
Cyril Collard

Cyril Collard (19. detsember 1957 Pariis – 5. märts 1993 Pariis) oli prantsuse kirjanik, helilooja ja filmilavastaja. 

Cyril Collard lavastas filmi "Metsikud ööd" (1992; prantsuse "Les nuits fauves"), kus ta ise oli ka stsenarist, muusika autor ja peaosatäitja. Film põhineb tema samanimelisel autobiograafilisel romaanil, mis ilmus 1989. aastal. Film võitis neli Prantsuse Kunstide Akadeemia auhinda Césari (parim lavastustöö, parim film, parim uustulnuk, lootustandvam noor näitleja). Collard suri paar päeva enne auhindade kätteandmistseremooniat. 

Cyril Collard oli biseksuaalne. Ta suri 35-aastasena AIDSi.

Raamatud 
 "L'Animal" (1984)
 "Condamné amour" (1987)
 "Les Nuits fauves" (1989)
 "L'Ange sauvage" (1993)

Välislingid 
 

Prantsuse kirjanikud
Prantsuse heliloojad
Prantsusmaa filmilavastajad
Sündinud 1957
Surnud 1993
Rein Teesalu

Rein Teesalu (sündinud 19. juunil 1939 Mustla külas Laimjala vallas) on Eesti kardioloog.

Teesalu on lõpetanud 1964. aastal Tartu Riikliku Ülikooli arstiteaduskonna. 
Ta on Tartu Ülikooli emeriitprofessor. 

Ta kandideeris 2011. aasta Riigikogu valimistel üksikkandidaadina, sai 271 häält ega pääsenud Riigikokku.

Ta on Eesti Kardioloogide Seltsi liige ja südamepuudulikkuse töögrupi juht, Euroopa Kardioloogide Seltsi liige ja südamepuudulikkuse töögrupi liige, FESC (Fellow of the European Society of Cardiology), FACA (Fellow of the American College of Angiology), Eesti Hüpertensiooni Ühingu juhatuse liige ning Eesti Müokardiinfarkti Registri Nõukogu esimees.

Tunnustus 
 1985 Nõukogude Eesti preemia
 1998 Eesti teaduspreemia
 2006 Tartu Ülikooli Kliinikumi preemia laureaat

Välislingid 
 
 VVK, Riigikogu valimised 2011: Rein Teesalu
 Rein Teesalu: üksikkandidaat riigikokku. Miks?, Postimees, 26. jaanuar 2011

Eesti arstiteadlased
Eesti kardioloogid
Tartu Ülikooli professorid
Tartu Ülikooli arstiteaduskonna vilistlased
Sündinud 1939
Peep Peterson

Peep Peterson (sündinud 29. märtsil 1975 Tartus) on Eesti ametiühingujuht ja poliitik. Alates 18. juulist 2022 on Peterson Kaja Kallase teises valitsuses tervise- ja tööminister.

Peterson on lõpetanud Tartu 10. Keskkooli ja Tallinna Majanduskooli õigusteaduse erialal. Lisaks on ta õppinud Tartu Ülikoolis õigusteadust ja ajakirjandust.

Peep Peterson oli Eesti Ametiühingute Keskliidu juhatuse esimees ja Rahvusvahelise Transporditöötajate Föderatsiooni juhatuse liige.

Peterson kuulus Sotsiaaldemokraatlikku Erakonda (SDE) kuni 2013. aastani. Ta oli aastatel 1994–1998 Noorte Sotsiaaldemokraatide president.

Ta oli 2009 kuni 2013 Tartu linnavolikogu Sotsiaaldemokraatliku Erakonna fraktsiooni liige.

21. veebruaril 2013 valis Eesti Ametiühingute Keskliidu volikogu Peep Petersoni liidu uueks juhiks. Ta astus ametisse 4. märtsil 2013. 11. oktoobril 2019 valiti Peterson ametisse järgmiseks ametiajaks.

Viited

Eesti tervise- ja tööministrid
Sotsiaaldemokraatliku Erakonna poliitikud
Eesti ametiühingutegelased
Tallinna Majanduskooli vilistlased
Sündinud 1975
Üllar Õun

Üllar Õun (sündinud 4. detsembril 1965 Kuressaares) on Eesti kodanik, kes kandideeris 2011. aasta Riigikogu valimistel üksikkandidaadina. Ta sai 153 häält.

Ta on lõpetanud Õisu Toiduainetetööstuse Tehnikumi 1985.

Õun oli Reformierakonna liige 1994–2010.

Välislingid 
 VVK, Riigikogu valimised 2011: Üllar Õun
 Mehis Tulk, Haldur nõudis valimiskomisjonilt Õuna kandidaadikautsjonit, Meie Maa, 10. veebruar 2011

Eesti inimesed
Sündinud 1965
Bernhard Rein

Bernhard Rein (ka Bernard Rein; 19. november 1897 Tallinn – 9. november 1976 Eskilstuna) oli eesti jalgpallur ja Eesti jalgpallikoondise peatreener 1937–1938.

Ta mängis aastatel 1922–1931 rahvuskoondise 27 mängus, muuhulgas ka 1924. aasta suveolümpiamängudel. 

Ta mängis klubis Tallinna VS Sport ja 1927–1931 Tallinna Jalgpalliklubis.

Vaata ka 
 Eesti jalgpallikoondislaste loend

Viited

Välislingid 

Eesti jalgpallikoondislased
Eesti jalgpallitreenerid
Eesti jalgpallikoondise peatreenerid
Eestlased Rootsis
Sündinud 1897
Surnud 1976
Elmar Kaljot

Elmar Gustav Kaljot (15. november 1901 Tallinn – 8. jaanuar 1969 New York) oli eesti jalgpallur.

Ta mängis Eesti jalgpallikoondises muu hulgas Pariisi olümpiamängudel. Ta tegutses ka treeneri ja kohtunikuna.

Põgenes 1944. aastal Saksamaale, alates 1948. aastast elas USA-s.

Vaata ka 
 Eesti jalgpallikoondislaste loend

Välislingid 
 

Eesti jalgpallikoondislased
Eestlased Ameerika Ühendriikides
Sündinud 1901
Surnud 1969
Olev Reim

Olev Reim (30. juuni 1935 – 17. juuni 2021) oli eesti jalgpallitreener.

Isiklikku
Tema poeg on jalgpallur ja treener Martin Reim.

Välislingid
 [https://sport.err.ee/1608251061/suri-eesti-jalgpalli-arengusse-suure-panuse-andnud-olev-reim Suri 
 Esimene noortejalgpalli edendaja auhind läheb Olev Reimile

Eesti jalgpallitreenerid
Sündinud 1935
Surnud 2021
Martna kihelkond

Martna kihelkond (lühend Mar; saksa keeles Kirchspiel Martens) oli kihelkond Läänemaal ja Eestimaa kubermangu Haapsalu kreisis.

Piirkonna ajalugu 

Omaette kirikukihelkonnaks sai Martna arvatavasti 13. sajandil. Varem kuulusid selle alad tõenäoliselt Ridala muinaskihelkonna idaossa. Martna kihelkond on teada aastast 1234. Kirikut on esmakordselt mainitud 1298, kui orduvägi selle purustas. Nüüdne Püha Martini kirik ehitati 1500. aastal.

Martna kihelkonna mõisad 
Kihelkonnas paiknes 18 mõisat – 1 kirikumõis, 9 rüütlimõisast peamõisat koos 6 kõrvalmõisaga ning 2 poolmõisat. Eelnevale lisaks ka üks karjamõis.
Martna kirikumõis (Pastorat Martens)
Ehmja (Echmes) rüütlimõis
Enivere (Sternberg) poolmõis, 1868. aastani rüütlimõis
Haeska (Hasik) rüütlimõis
Jõesse (Jesse), Võnnu kõrvalmõis
Keskvere (Keskfer) rüütlimõis
Kurevere (Kurrefer, Kurefer), Väike-Rõude kõrvalmõis
Laiküla (Layküll) poolmõis, 1872. aastani rüütlimõis
Libumäe (Libbomäggi), Väike-Rõude kõrvalmõis, jagatud hiljem taludeks
Maalse (Maals), Ehmja poolmõis, eraldati Ehmja mõisast 1850. aastal
Niinja (Niens), Suure-Lähtru kõrvalmõis
Patsu (Patz), Liivi kõrvalmõis
Putkaste (Putkas) rüütlimõis
Rannamõisa (Vogelsang) rüütlimõis
Suure-Lähtru (Groß-Lechtigall) rüütlimõis
Suure-Rõude (Groß-Ruhde) rüütlimõis
Väike-Lähtru (Klein-Lechtigall) rüütlimõis
Väike-Rõude (Klein-Ruhde) rüütlimõis
Soomõisa poolmõis (Moorhof).

Martna kihelkonna vallad 
Ehmja vald (1866–1890)
Enivere vald (1866–1890)
Haeska vald (1866–1893)
Keskvere vald (1866–1890)
Laiküla vald (1866–1890)
Lähtru vald (1866–1917)
Maalse vald (1866–1878)
Martna vald (= Kuluse vald) (1866–1917)
Ohtla vald (1866–1890)
Putkaste vald (1866–1890)
Rannamõisa vald (1866–1890)
Rõude vald (1890–1896)
Suure-Rõude vald (1866–1890)
Väike-Lähtru vald (1866–1890)
Väike-Rõude vald (1866–1890)

Martna kihelkonna pärand 
Eesti Rahva Muuseum alustas kihelkonnast pärimuse kogumist 1913. aastal. Esimeste kogujate päevikutest ilmneb, et vanavara leidus vähe, eriti rannaäärsed külad olid tühjad. Kokku on Eesti Rahva Muuseumi esemekogus Martna kihelkonnast 345 eset, 27 etnograafilist joonist, üle 300 foto, 18 etnograafilist kirjeldust, 12 matkapäevikut.

Kihelkonna alad tänapäeval 
Kihelkonna maad jäävad tänapäeval tervikuna Lääne maakonna aladele. 90% kihelkonna aladest kattub endise Martna vallaga, Matsalu lahe põhjakaldal asuv läänenurk kuulub endisse Ridala valda ning kihelkonna lääneservas soosaarel asuva väikse Patsu mõisa ümbrus kuulub Lääne-Nigula valda.

Viited

Kirjandus 
"Martna kihelkond". Artikleid ja mälestusi. 700 aastat Martna esmamainimisest. (Martna Vallavalitsus 1998)

Välislingid 
Martna kihelkonnast Eesti mõisaportaalis
Martna Kihelkond Martna kooli õpilaste loodud veebileht muistendite ja meenutustega

Läänemaa kihelkonnad
Reigi kihelkond

Reigi kihelkond (lühend Rei; saksa keeles Kirchspiel Roicks) oli kihelkond Läänemaa koosseisu kuulunud Hiiumaal ja Eestimaa kubermangu Haapsalu kreisis.

Piirkonna ajalugu 

Reigi kihelkond moodustati 1627, kui see eraldati Käina kihelkonnast. Praegune kirikuhoone rajati 1799–1802.

Reigi kihelkonna mõisad 
Kihelkonnas paiknes 5 mõisat – 1 kirikumõis, 1 rüütlimõisast peamõis koos 1 kõrvalmõisaga, 1 poolmõis ning 1 mõisa staatuse minetanud mõis. Lisaks sellle oli seal ka kaks karjamõisat.
Reigi kirikumõis (Pastorat Roicks)
Kõpu mõis (Reigi) (Köppo), Kõrgessaare karjamõis, endine rüütlimõis
Kõrgessaare (Hohenholm) rüütlimõis
Lauka (Lauk), Kõrgessaare kõrvalmõis
Viskoosa (Hohenholm-Viscosa) Kunstsiidivabriku kompleks poolmõisa staatuses

Reigi kihelkonna vallad 
Kõrgesaare vald (Hohenholm) (1866–1950)

Reigi kihelkonna kalmistud 
Kalana kalmistu
Kõpu luteri kalmistu
Kõpu II maailmasõja matmispaik
Kõpu õigeusu kalmistu
Malvaste kalmistu
Puski kalmistu
Reigi kirikuaed

Viited

Kirjandus

Välislingid 
Reigi kihelkonnast Eesti mõisaportaalis

Läänemaa kihelkonnad
Vormsi kihelkond

Vormsi kihelkond (lühend Vor; rootsi keeles Ormsö, saksa keeles Kirchspiel Worms) oli kihelkond Läänemaal ja Eestimaa kubermangu Haapsalu kreisis, Vormsi saarel.

Eraldiseisev kihelkond tekkis Vormsile arvatavasti 15. sajandil. Varem kuulus saar Lääne-Nigula ja Ridala kihelkondade servaalade hulka.

Vormsi kihelkonna mõisad 
Kihelkonnas paiknes 3 mõisat – 1 kirikumõis ning 1 riigimõis koos 1 kõrvalmõisaga.
Vormsi kirikumõis (Pastorat Worms)
Suuremõisa (Magnushof) riigimõis
Söderbi ehk Lõuna (Söderby), Suuremõisa kõrvalmõis

Vormsi kihelkonna  vallad 
Suuremõisa vald (1868–1893)
Vormsi vald

Vormsi kihelkonna pärand 
Eesti Rahva Muuseumi vanavarakogujad jõudsid Vormile 1923. aastal. Esimene Vormsi kihelkonnast pärit ese jõudis muuseumi küll juba 1912. aastal.

Viited

Välislingid 
Vormsi kihelkonnast Eesti mõisaportaalis

Läänemaa kihelkonnad